ΓΡΑΠΤΗ ΕΡΩΤΗΣΗ E-0301/00

υποβολή: Hartmut Nassauer (PPE-DE) προς την Επιτροπή

(11 Φεβρουαρίου 2000)

Θέμα: Η προώθηση της ευρωπαϊκής αντίληψης περί δικαίου στην Τσεχική Δημοκρατία

Το Συνταγματικό Δικαστήριο της Τσεχικής Δημοκρατίας αποφάνθηκε στις 8 Μαρτίου 1995 σχετικά με τηνπόθεση Dreithaler ότι η στέρηση των δικαιωμάτων και η εκδίωξη των γερμανικών πληθυσμών βάσει των διαταγμάτων του τότε προέδρου Μπένες συμφωνούν με τις περί δικαίου αρχές των πολιτισμένων κοινωνιών της Ευρώπης. Σύμφωνα με αυτά, ισχύει ακόμη ο νόμος π.χ. της 8ης Μαΐου 1946 σχετικά με τη νομιμότητα των πράξεων που συνδέονται με τον εθνικοαπελευθερωτικό αγώνα των Τσέχων και Σλοβάκων. Πρόκειται για ένα νόμο που εξασφαλίζει τη μη επιβολή ποινής στους δράστες και παρέχει μία μέχρι σήμερα ισχύουσα νομική βάση για αυθαιρεσίες που εξακολουθούν να διαπράττονται.

Γνωρίζει η Επιτροπή αυτή την απόφαση και πώς εκτιμά η Επιτροπή ενόψει των επικείμενων ενταξιακών διαπραγματεύσεων το γεγονός ότι στην Τσεχική Δημοκρατία ισχύουν νόμοι που ευνοούν τις διακρίσεις, οι οποίοι στρέφονται σε βάρος άλλων κρατών μελών ή μέρους των πολιτών τους;

Συμφωνεί η Επιτροπή ότι η κατάργηση των εν λόγω διαταγμάτων και νόμων θα αποτελούσε ευπρόσδεκτη συμβολή στην κοινή ευρωπαϊκή έννομη τάξη;

Κοινή απάντηση του κ. Verheugen εξ ονόματος της Επιτροπής στις γραπτές ερωτήσεις E-0293/00, E-0294/00, E-0295/00, E-0296/00, E-0297/00, E-0298/00, E-0299/00, E-0300/00, E-0301/00, E-0302/00, E-303/00 και E-0398/00

(20 Μαρτίου 2000)

Οι διαπραγματεύσεις προσχώρησης με την Τσεχική Δημοκρατία αφορούν κυρίως την αποδοχή εκ μέρους της και την ευθυγράμμιση με το κεκτημένο της Ευρωπαϊκής Ένωσης και την ικανότητά της να πληροί τους όρους για την ιδιότητα του μέλους που έχει καθιερώσει το Ευρωπαϊκό Συμβούλιο. Ως κράτος μέλος, η Τσεχική Δημοκρατία θα πρέπει ναιοθετήσει και να εφαρμόσει όλους τους τομείς της κοινοτικής νομοθεσίας και πολιτικής, περιλαμβανομένων και των αρχών της ελεύθερης διακίνησης των προσώπων και της ελευθερίας εγκατάστασης. Το θέμα που έθεσε το Αξιότιμο Μέλος του Κοινοβουλίου πρέπει να εξεταστεί πρωτίστως σ’ αυτό το πλαίσιο, αλλά είναι αυτονόητο ότι τα πολιτικά κριτήρια της Κοπεγχάγης παίζουν επίσης ρόλο λόγω του γεγονότος ότι περιλαμβάνουν την προστασία των δικαιωμάτων του ανθρώπου και την προστασία των δικαιωμάτων των μειονοτήτων. Η Κοινότητα παρακολουθεί από κοντά τις εξελίξεις σχετικά με αυτά τα θέματα σε όλες τιςποψήφιες χώρες.

Είναι, ώστόσο, σημαντικό να αναφερθεί ότι το θέμα που τίθεται σε αυτές τις ερωτήσεις έχει σχέση με τα γεγονότα που έλαβαν χώρα πριν από την έναρξη ισχύος της Συνθήκης ΕΚ. Τα επονομαζόμενα διατάγματα Benesch ως εκ τούτου δεν θα παίξουν ρόλο στις διαπραγματεύσεις προσχώρησης. Επιπλέον, το άρθρο 295 (πρώην άρθρο 222) της Συνθήκης ΕΚ αναφέρει ότι η συνθήκη σε καμα περίπτωση δεν θίγει τις ρυθμίσεις που διέπουν το σύστημα ακίνητης ιδιοκτησίας στα κράτη μέλη. Η Επιτροπή ως εκ τούτου δεν είναι σε θέση να παρέμβει σε θέματα που αφορούν την επιστροφή της ιδιοκτησίας σε ένα τωρινό ή μελλοντικό κράτος μέλος.

Ωστόσο, η Τσεχική Δημοκρατία συμμετέχει στην Ευρωπαϊκή Σύμβαση για την Προστασία των Ανθρωπίνων Δικαιωμάτων (ΕCHR) από το 1992. Για την εφαρμογή της ECHRπεύθυνο είναι το Συμβούλιο της Ευρώπης. Οι ερωτήσεις όσον αφορά θέματα που προκύπτουν βάσει της εν λόγω σύμβασης θα είναι επομένως καλύτερο να απευθύνονται στο Συμβούλιο της Ευρώπης.

Η Επιτροπή ως εκ τούτου παραπέμπει το Αξιότιμο Μέλος του Κοινοβουλίου στις σχετικές διατάξεις της τσεχο-γερμανικής δήλωσης της 21ης Ιανουαρίου 1997 για τις αμοιβαίες σχέσεις μεταξύ των δύο χωρών.

Για τους λόγους που αναφέρθηκαν παραπάνω, η Επιτροπή θεωρεί ότι είναι δύσκολο να λάβει θέση σχετικά με τις ειδικές περιπτώσεις που έθιξε το Αξιότιμο Μέλος του Κοινοβουλίου.